CELEX: 32009D0757
Language: sk
Date: 2009-10-14 00:00:00
Title: 2009/757/ES: Rozhodnutie Komisie zo 14. októbra 2009 o predĺžení mandátu Európskej skupiny pre etiku vo vede a nových technológiách a funkčného obdobia jej členov

15.10.2009   
            
            
               SK
            
            
               Úradný vestník Európskej únie
            
            
               L 270/18
            
         
      ROZHODNUTIE KOMISIE
   
   zo 14. októbra 2009
   o predĺžení mandátu Európskej skupiny pre etiku vo vede a nových technológiách a funkčného obdobia jej členov
   (2009/757/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:
   
               (1)
            
            
               Mandát Európskej skupiny pre etiku vo vede a nových technológiách (ESE) bol obnovený rozhodnutím Komisie 2005/383/ES (1).
            
         
               (2)
            
            
               Funkčné obdobie členov ESE bolo predĺžené o štyri roky rozhodnutím Komisie 2005/754/ES (2).
            
         
               (3)
            
            
               Súčasný mandát ESE a súčasné funkčné obdobie jej členov sa teda skončia 20. októbra 2009.
            
         
               (4)
            
            
               Je vhodné, aby nová Komisia preverila úlohu mandátu ESE a vymenovanie jej členov.
            
         
               (5)
            
            
               Aby ESE mohla ďalej fungovať, pokiaľ nebudú prijaté nové rozhodnutia o jej mandáte a vymenovaní jej členov, súčasný mandát ESE a súčasné funkčné obdobie jej členov by sa mali predĺžiť,
            
         ROZHODLA TAKTO:
   Článok 1
   Súčasný mandát ESE, ako je ustanovený v rozhodnutí 2005/383/ES, sa týmto predlžuje dovtedy, pokiaľ toto rozhodnutie nebude nahradené.
   Súčasné funkčné obdobie členov ESE, ako je ustanovené v rozhodnutí 2005/754/ES, sa týmto predlžuje dovtedy, pokiaľ toto rozhodnutie nebude nahradené.
   Článok 2
   Toto rozhodnutie nadobúda účinnosť 21. októbra 2009.
   
      V Bruseli 14. októbra 2009
      
         
            Za Komisiu
         
         
            predseda
         
         José Manuel BARROSO
         
      
   
   
      (1)  Ú. v. EÚ L 127, 20.5.2005, s. 17.
   
      (2)  Ú. v. EÚ L 284, 27.10.2005, s. 6.